text: эстебан матиас камбьяссо дело (; 18 тамыз 1980 жыл, буэнос-айрес, аргентина) аргентиналық футболшы, жартылай қорғаушы. "аргентинос хуниорс" клубының түлегі. 1998 жылы 18 жасында "реал мадрид" клубына келіп қосылды. бірақ негізгі құрам ойыншысына айналу үшін көп уақыт керек еді, сол себепті отанындағы "ривер плейт" клубтарына жалға берілді. ол жақта олжасыз болмады: 2001 жылы "ривер плейт" сапында аргентина чемпионы атанды. 2002 жылы "реалға" оралғанымен, кіл жұлдыздардан тағы да негізгі құрам орны босамады. 2004 жылы жазда "интерге" ауысты. "интер" сапында клубтық деңгейдегі жүлделердің бәрін ұтып алып, 2014 жылы ғана "лестер ситиге" ауысты. 2015-17 жылдары грекияның "олимпиакос" клубында ойнады. 2017 жылы қыркүйекте карьерасын аяқтады. ұлттық құрама сапында 2000 жылы 20 желтоқсанда мексикаға қарсы жолдастық кездесуде алаңға шықты. 2005 жылы конфедерациялар кубогына, 2006 жылы әлем чемпионатына қатысты. 2006 жылғы әлем чемпионатының ширек финалында германиямен ойында пенальтилер сериясында өз мүмкіндігін мүлт жіберді, нәтижесінде аргентина 2:4 есебіиен ұтылып қалды. 2007 жылғы америка кубогында күміс жүлдегер атанды. 2011 жылы да америка кубогына қатысты. ривер плейт аргентина чемпионы: 2002 реал мадрид уефа суперкубогы: 2002 құрлықаралық кубок: 2002 испания чемпионы: 2003 испания суперкубогы: 2003 интернационале италия чемпионы: 2006, 2007, 2008, 2009, 2010 италия кубогы: 2005, 2006, 2010, 2011 италия суперкубогы: 2005, 2006, 2010 чемпиондар лигасы: 2009/2010 клубтар әлем чемпионаты: 2010 олимпиакос (пирей) грекия чемпионы: 2015/16, 2016/17 аргентина оңтүстік америка чемпионы u-19: 1997, 1999 америка чемпионы u-20: 1997 «интердің» үздік футболшысы: 2005, 2006.